cyanic-selkie/wikianc huggingface dataset:
Operation Flashpoint: Cold War Crisis
Բնօրինակ խաղի գրախոսությունը
«Խաղային հակում» ամսագիրը նույնպես դրական է արձագանքել խաղի մասին և 2001  թվականին խաղին տվել հաղթական անվանակարգեր «Լավագույն խաղ», «Ամենա հեղափոխական խաղ», և «Լավագույն տակտիկական խաղ»։ Բացի այդ, այս խաղին նվիրված ամսագրում ստեղծվել էր առաքելությունների և լրացումների մասին հոդվածաշար, նվիրցած երկրբագուներին։
«Լավագույն համակարգչային խաղեր» հրատարակությունը «Անցյալի խաղեր» հոդվածում նշել է, որ հետագա խաղերի շարքը ակնհայտ ձախողված են  (Arma: Armed Assault, Arma 2 և  Operation Flashpoint 2), համեմատելով բնօրինակի հետ, նշելով, որ ավելի լավ OFP ստեղծել արդեն չիկարելի։ Այն նաև նշել է խաղի բարդությունը և կրկին նշելով նրա մթնոլորտը և  և «ճեղքումը», որը նրան թույլ  է տալիս նրան «առաջ անցնել ամբողջ ժամանակը»։
«Տնային Համկարգիչ» ամսագիրը նույնպես նշել խաղի բարդության մասին, որը պայմանավորված է նրա ռեալիզմով։ Ըստ գրախոսների, OFP գտնվում է տարբեր ժանրերի սահմանին (խաղում կան հրաձգային տարրեր, էկշեն և դերային խաղեր), Bohemia Interactive մտածել սեփական ժանրը։  Նրանք նաև գովել են խաղի շարժիչը, որը ապահովել է հսկայական բաց տարածքներ, հրաշալի տեքստուրա և անիմացիա, և միայնակ առաքելությունների շարք, որոնցում, ի տարբերություն  արշավների,  ոչգծայնությունը, որի պատճառով խաղը մի քիչ  շփոթություն է առաջացնում, բայց միևնույն ժամանակ հետաքրքիր է։ Վերջապես, ամսագիրը հեգնանքով խաոսել է սինդրոմի մասին, «առաջին ռուսի սպանությունը»  ոգեշնչված առաջին թշնամուն սպանելուց։
3DNews Daily Digital Digest հրատարաչությունը նշել է ռեալիզմը, գնահտելով զինվորների կյանքը համեմմատելով այլ խաղերի հետ։ Ըստ կարծիքի հեղինակների, OFP կյանքը սկսում է գնահատել այնպես, ինչպես իրականում։ Նրանք նաև նշել են օբյեկտների լավ մոդելավորումը և հոյակապ խաղային տեսարանները, սակայն ծառերի և թփերի շատ մոտ գտնվելը նրան համարել են վատ։
Absolute Games հրատարակչությունը հեգնանքով է պատմել այն մասին, որ խաղւմ հարկավոր է պատրաստվել, կտրել քեզ իրկական աշխարհից, վերցնել սնունդ, ինչպես նաև ստեղծել գրաֆիակակն բնավորություն։ Ըստ հեղինակի խոսքերի, երկարաձգվող գործողությունները խաղին տալիս են մեծ հմայք։       Նրանք   նաև նշել են պատերազմների գլոբալ մոտեցումը, մարտում  ներգրաված են  բոլոր տեսակի զինվորներ։ Խաղի ուսուցման համկարգը գնահատվել է երկակի, այն լավ է միայն սկսնակների համար, փորձառու մարտիկների համար ահնրաժեշտություն չէ, և հարկավոր է անջատել։ Բացի այդ, քննադատները նաև քննադատել են ավիացիոն մոդելների վատ կառավարումը, տեխնիկայի նկարագրության անճշտությունը (անձնակազմի թվաքանակը, օգտագործվող սպառազինությունը և այլն), տեխնիկաների վատ մոդեկները, վատ հրամանատարական և վարորդական արհեստական բանականությունը։ Սակայն նրանք խաղը բարձր են գնահտել խաղային միջավայրի համար։
GameRevolution հրատարակչությունը նշել է խաղի բանալին, այն անվանելով, որպես համակենտրոնացնող։ Հեղինակները լավ են գնահատել հողերի տեքստուրան, զենքերի ընտրության լայն շարքը և տեխնիկաները, լավ արհեստական բանականությունը։ Նրանց կարծիքով, խաղային անիմացիան վատ է, ինչպես նաև վատ է այն, որ օբյեկտների տեքստուրան վատթարանում է երբ նրանց մոտենում ես։ Եվս մեկ անհարմարություն է, այն, որ անհնար է շարժվել վերալիցքավորված զենքով։ Վերջապես, հեղինակները կրկին անդրադաչձել են խաղի միջավայրին, նաև բարձր են գնահտել արժնի մուլտինվագարկչի առաքելությունների խմբագրի ռեժիմը։
Գրախոսությունը լրացման մասին
Operation Flashpoint Gold լրացումը նույնպես ստացել է դրական արձագանքներ։ Բլորը նշել են Red Hammer առաքելության դժվարությունը, համեմատելով բնօրինակ խաղի հետ։  Բացի այդ, վերլուծաբանները դրական են գնահատել այն, որ նոր քարոզարշավը հասարակ կերպով օգտագործում է գրեթե բոլոր խաղային նորամուծությունները, որոնք ստեղծվել են մշակողների կողմից, թղարկման պահին։ Ի տարբերություն բուն քարոզարշավի,  շատ առաքելություններ ունեն որակապես  բեմական տեսարանները։ Բացի այդ, քարոզարշավում օգտագործվում են նոր զենքեր և տեխնիկաներ, որոնք գնահատվել են դրական։ Բացի այդ, բազմաթիվ քննադատություններում «Սկզբնական ռազմավարական ձեռնարկը» համարվել է ծայրաստիճան օգտակար գրքույկ, սկսնակ խաղացողին այն տալիս է ընդհանուր տեղեկություն խաղի և խաղի մարտավարության հիմուքնների մասին, փորձառու խաղացողին այն տալիս է նոր ռազմավաևրական և տակտիկական հնարքներ, որոնք թույլկ են տալիս բարելավվել իրենց հմտությունները։
Operation Flashpoint: Resistance լրացմանը մեծ ուշադրություն են դարձրել տարբեր առցանց ամսագրեր, մեկնաբանների կարծիքով ՝ այդ լրացումը խաղ է ներմուծում նորամուծություներ և բելավում է այն։ Նոր արշավում առաջին հերթին, նրանք նշել են փոխված ոճը, այդ ամենը համարելով  հետաքրքիր, այժմ գեյմերը սկսում է հաշվարկել զենքերը և  փամփուշտները։ Մի կողմից, նման պարտիզանական առաքելությունները բավական  անցովոր և հետաքրքիր են, քանի որ ավելի վաղ, խաղերում դրանք քիչ էին, մյուս կողմից, քարոզարշավում այլև չկան «գաղտնի առաքելություններ», խաղը դարձել է փոքր-ինչ բազմազան։
Նաև դրական է գնահատվել գլխավոր հերոսների հնչյունավորումը, որը ավելի լավ է քան նախորդում։ Որոշ քննադատներ նկատել են, որ բեմական տեսարանները շատացել են, և դարձել ավելի երկար, և դա կարող է ձանձրացնել գեյմերին։ Քննադատներից մեկը նույն պատճառով խիստ բացասական է գնահատել խաղի առաջին առաքելությունը, որտեղ գեյմերը աշխատանքի պետք է գնա ավտոբուսով, ընդ որում, ուսումնասիրելով կղզին։ Ըստ այդ քննադատի, առնվազն մեկ ժամ է պահանջվում, որպեսզի խաղացողը հասնի առաքելություններին, նախքան իսկական խաղի սկսվելը։  Նաև որոշ քննադատներ նշել են սխալները, կապված արհեստական բանականության կառավարած բոտերի հետ, նրանք կռվի ժամանակ կարող են որոշ ժամանակ անտեսել շրջապատը և չպատասխանել թիմակիցներին։
Մեկնաբանները դրական են գնահաել նոր կղզին, որն ունի ավելի մեծ ներուժ ստեղծելու խոշոր մարտեր, նոր տեխնիկաներ, զենքեր և առաքելություններ։ Նարնց կարծիքով, դա թույլ է տալիս երկարացնել գեյմերի կայնքը։ OFP կատարելագործված գրաֆիկական շարժիչը տարեր քննադատների կողմից տարբեր է գնահատվել, ոմանց կարծիքով, մշակողները պետք է բարելավվեն գրաֆիկայի օգտագործումը, օգտագործելով բարձր տեքստուրա, բարձր բանաձև։ Մյուսները համարել են, որ չնայած բարելավմանը, թողարկումից արդեն մեկ ատարի անց այն համարվում է հնացած։
Արտաքին հղումներ
Կատեգորիա:2001 տեսախաղեր Կատեգորիա:Windows տեսախաղեր
Դևիդ Դյուկ
Դևիդ Էռնեստ Դյուկ (David Ernest Duke, ), ամերիկացի քաղաքական գործիչ և հրապարակախոս։ Հայտնի է որպես սպիտակ նացիոնալիստ, ռասիստ և Հոլոքոստը ժխտող ։
Քաղաքական կարիերա
1970-ական թվականներին Դևիդ Դյուկը ղեկավարել է Կու-կլուքս-կլանի բաժանմունքներից մեկը ։
1989 թվականից մինչև 1992 թվականը եղել է Լուիզիանա նահանգի ներկայացուցիչների պալատի պատգամավոր, բազմիցս առաջադրվել է ԱՄՆ նախագահի թեկնածու։ 1996-2000 թվականներին ղեկավարել է Հանրապետական կուսակցության թեմական կազմակերպությունը. նախկինում ներկայացրել է Դեմոկրատական կուսակցությունը ։
2003 թվականին խարդախության ու հարկերի վճարումից խուսափելու համար դատապարտվել է 15 ամիս բանտարկության և տուգանվել 10000 դոլարով ։
Քաղաքական հայացքներ
Իրավապաշտպանական կազմակերպությունները Դևիդ Դյուկին մեղադրում են հակասեմականության մեջ ։ Նույն դերով է հանդես գալիս նաև գիտական գրականության մեջ   ։
Դյուկն իր հայացքները բնութագրում է որպես ռասայական ռեալիզմ (en) և պնդում, որ «բոլոր մարդիկ ունեն իրենց ժառանգությունը պահպանելու մարդու հիմնական իրավունքը» ։ Նա համարում է, որ ԱՄՆ-ն (ներառյալ կառավարությունն ու զանգվածային լրատվամիջոցները) գտնվում է հրեաների վերահսկողության տակ։ Դյուկը կողմ է ներգաղթի արգելմանը, կամավոր ռասայական սեգրեգացիային։ Նա հակակոմունիստ է ու ավանդապահ ։ Դևիդ Դյուկն ակտիվ հակասիոնիստ է. նա սիոնիզմը համարում է հուդայականության քաղաքական ու սոցիալական արտահայտությունը ։ Հեղինակել է մի քանի գրքեր, այդ թվում նաև ժամանակակից աշխարհում հրեաների դերի մասին։ Համագործակցել է ուկրաինական Անձնակազմի ղեկավարման միջտարածաշրջանային ակադեմիայի հետ, որտեղ դասավանդել է և ստացել Միջազգային կադրային ակադեմիայի փիլիսոփայության դոկտորի աստիճան (առանց պետական նմուշի դիպլոմի հանձնման և պետության կողմից չճանաչված) ։
Արտաքին հղումներ
Կատեգորիա:ԱՄՆ-ի քաղաքական գործիչներ Կատեգորիա:Ամերիկացի հրապարակախոսներ Կատեգորիա:Հոլոքոստի ժխտում Կատեգորիա:Գրական կեղծանուններով հայտնի հեղինակներ Կատեգորիա:ԱՄՆ-ի հանրապետական կուսակցության անդամներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:20-րդ դարի ամերիկացի քաղաքական գործիչներ Կատեգորիա:Ամերիկացի հակակոմունիստներ
Մաունթ Քենյա
Մաունթ Քենյա, ազգային պարկ, որը հիմնադրվել է 1949 թվականին՝ Քենիա լեռան շրջակայքը պահպանելու համար։ Գտնվում է Քենիայի Արևելյան և Կենտրոնական նահանգներում։
Այգու տարածքը 715 կմ² է, որի մեծ մասը գտնվում է ավելի քան 3000 մ բարձրության վրա ։ Անտառային արգելոցի տարածքը 705 կմ² է, հետևաբար պահպանվող տարածքի ընդհանուր մակերեսը կազմում է 1420 կմ² ։
Նախքան ազգային պարկի կարգավիճակ ստանալն այն եղել է անտառային արգելոց։ Ներկայում ազգային պարկը գտնվում է անտառային արգելոցի տարածքում, որը բոլոր կողմերից շրջապատում է այգին ։ 1978 թվականի ապրիլին տարածքներն ստացել են ՅՈՒՆԵՍԿՕ-ի կենսոլորտային արգելոցի կարգավիճակ ։ 1997 թվականին ազգային պարկը և անտառային արգելոցն ընդգրկվել են ՅՈՒՆԵՍԿՕ-ի Համաշխարհային ժառանգության օբյեկտների ցանկում ։
Քենիայի կառավարությունը ստեղծել է ազգային պարկը չորս հիմնական պատճառով՝ տեղական և ազգային տնտեսությունների համար Քենիա լեռան զբոսաշրջային կարևորությունը, գեղատեսիլ տարածքի պահպանությունը, այգու ներսում գոյություն ունեցող կենսաբազմազանության պահպանումը և շրջակա տարածքների համար ջրային աղբյուրների պահպանումը ։
Այգու սահմանների մի փոքր մասում անցկացվել է էլեկտրական ցանկապատեր` այգում բնակվող փղերից գյուղատնտեսական հողերը պաշտպանելու համար ։
Ծանոթագրություններ
Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Կատեգորիա ԲՊՀՄ II Կատեգորիա:Համաշխարհային ժառանգություն Քենիայում
Ռիեկա
Ռիեկա (Rijeka, Reka), Ֆիումե (Fiume, Vitopolis et Flumen), Ֆլաում (Sankt Veit am Fluß, Sankt Veit am Flaum)   , քաղաք Խորվաթիայում, երրորդ ամենամեծ քաղաքն է մայրաքաղաք Զագրեբից և Սպլիտից հետո։ Գտնվում է Իստրիա թերակղզու հյուսիսային մասում։ Բնակչությունը կազմում է 128 624 մարդ (ըստ 2011 թվականի մարդահամարի արդյունքների ): Բնակչության 82,5 %-ը խորվաթներ են։
Ընդհանուր տեղեկություններ
Քաղաքը իր անվանումը ստացել է Ռիեկա գետից, որը խորվաթերեն նշանակում է «գետ»։ Քաղաքի եկամտի հիմնական աղբյուրներն են՝ նավահանգիստները, նավաշինությունը և զբոսաշրջությունը։
Տրանսպորտ
Ռիեկայում է գտնվում աշխարհի խոշորագույն ծովային նավահանգիստը։ Լաստանավերը տանում են մոտակա կղզիներ, ինչպես նաև Զադար, Սպլիտ և Դուբրովնիկ։
Կրկ կղզուց 30 կմ հեռավորության վրա գտնվում է միջազգային օդանավակայան։ Ռիեկան Կրկ կղզու ափի հետ կապված է Կրկսկի կամրջով, որի երկարությունը 1430 մ է։
Ռիեկայի միջով անցնում է Զագրեբ-Ռիեկա-Պուլա երկաթուղային գիծը։
Մինչև 13-րդ դար
Արևմտյան Հռոմեական կայսրության անկումից հետո քաղաքը գրավել են գոթերը և լանգոբարդները։ 7-րդ դարում այստեղ են եկել սլավոնները։ Քաղաքը մտել է Խորվաթական թագավորության կազմի մեջ, ապա Խորվաթա-Հունգարական միացյալ պետության մեջ։
13-18-րդ դարեր
Ռիեկայի առաջին վավերագրական տեղեկությունները թվագրվում են 13-րդ դարին։ Այդ ժամանակ ակտերում շրջանառվում էր Տրսատ գյուղը և Ռիեկան։
Մինչև Առաջին համաշխարհային պատերազմը
15-18-րդ դարերում ֆրումեն Ավստրիական կայսրության համար ունեցել է կարևորագույն նշանակություն՝ լինելով Ադրիատիկ ծովի միակ նավահանգիստը։ Այդ նույն ժամանակ Իստրիան և Դալմացիան պատկանում էին Վենետիկի Հանրապետությանը, սակայն Ֆիումեն գրավելու փորձերը անցել են ապարդյուն։
Նապոլեոնական պատերազմների ավարտից հետո քաղաքը և նավահանգիստը չեն կորցրել իրենց առաջատար դիրքերը։
Սպորտ
Ռիեակայում գործում է համանուն «Ռիեակա» ակումբը։ Ռիեական հաճախ հանդես է գալիս եվրոպական մրցաշարերում և մտնում է Եվրոպայի 200 լավագույն թիմերի կազմի մեջ։
Այս ակումբում գործում են նաև այլ մարզաձևեր։ Օրինակ՝ բասկետբոլ, հանդբոլ, ջրագնդակ։
Արտաքին հղումներ
Կատեգորիա:Խորվաթիայի քաղաքներ Կատեգորիա:Ադրիատիկ ծովի նավահանգիստներ Կատեգորիա:Խորվաթիայի պատմություն Կատեգորիա:Իտալիայի պատմություն Կատեգորիա:Հունգարիայի պատմություն Կատեգորիա:Խորվաթիայի բնակավայրեր Կատեգորիա:Խորվաթիայի իտալախոս տարածքային միավորներ
Կապրի (այլ կիրառումներ)
Կապրի, կարող է վերաբերել՝
Դուրմիտոր լեռ
Դուրմիտոր լեռ, գտնվում է Չեռնոգորիայի ազգային պարկում։ Ամենաբարձր կետը Բոբոտով-Կուկն է, որի բարձրությունը հասնում է 2523 մետրի։
Զբոսաշրջություն
Դուրմիտոր լեռնային զանգվածը Չեռնոգորիայի լեռնային տուրիզմի կենտրոնն է։ Տուրիստական ենթակառուցվածքը հիմնականում կենտրոնացված է Ժաբլյակ քաղաքում։ Ձմռանը հիմնական մարզաձևերից են՝ դահուկային սպորտը և սնոուբորդը։ Իսկ ամռանը կարելի է զբաղվել ալպինիզմով և հետիոտնային զբոսաշրջությամբ։ Նշանավոր վայրերի շարքում առավել շատ ուշադրության են մտանվում 18 սառցադաշտային լճերը։ Առավել հայտնի է Ցրնո-Էզերոն (սերբերեն Ցրնո-Էզերո նշանակում է «Սև լիճ»)։
Արտաքին հղումներ
Կատեգորիա:Լեռնազանգվածներ այբբենական կարգով Կատեգորիա:Չեռնոգորիայի աշխարհագրություն
Կառավարում (այլ կիրառումներ)
Կառավարում, կարող է վերաբերել՝
Իննա Տերտերյան
Իննա Արթուրի Տերտերյան (Инна Артуровна Тертерян, ), հայազգի ռուսական գրական քննադատ, գրականագետ, զբաղվել է իսպանական և լատինամերիկյան գրականությամբ։ Բանասիրական գիտությունների դոկտոր (1975)։ Իսպանիայի Թագավորության լեզվի և գրականության ակադեմիայի թղթակից-անդամ (1977)։
Կենսագրություն
1956 թվականին ավարտել է Մոսկվայի պետական համալսարանի ռոմանագերմանական ֆակուլտետը։ 1956-1986 թվականներին եղել է Մոսկվայի Մաքսիմ Գորկու անվան գրականության ինստիտուտի աշխատակից. 1974 թվականից՝ ավագ գիտաշխատող։ Աշխատությունները վերաբերում են Իսպանիայի, Պորտուգալիայի, Լատինական Ամերիկայի 19-20-րդ դարերի գրականությանը և ռոմանտիզմի պոետիկային։ Բազմահատոր «История всемирной литературы» («Համաշխարհային գրականության պատմություն») աշխատության 6-րդ հատորի պատասխանատու քարտուղարն է եղել, ինչպես նաև՝ Ելենա Կոստյուկովիչի հետ հեղինակել է բազմահատորի իսպանական և բրազիլական գրականությունների բաժինները։ Հեղինակ է նաև «История литератур Латинской Америки» («Լատինական Ամերիկայի գրականության պատմություն») աշխատության բրազիլական գրականության բաժնի և բազմաթիվ այլ հոդվածների։
Ծանաթագրություններ
Կատեգորիա:Մոսկվայի պետական համալսարանի շրջանավարտներ Կատեգորիա:Ռուս գրականագետներ Կատեգորիա:Բանասիրական գիտությունների դոկտորներ Կատեգորիա:Հայ գրողներ Կատեգորիա:Հայ քննադատներ Կատեգորիա:Հայ գրաքննադատներ
Կառլոս (այլ կիրառումներ)
Կառլոս, կարող է վերաբերել՝
Կառկսի (այլ կիրառումներ)
Կառկսի, կարող է վերաբերել՝
Կառու (այլ կիրառումներ)
Կառու, կարող է վերաբերել՝
Ախոլան Ներքին
Ախոլան Ներքին, գյուղ Արևմտյան Հայաստանում, Վանի վիլայեթի Աղբակի գավառում։ Գտնվում էր Վանա լճից հարավ-արևելք, Ադամակերտ քաղաքից 23 կմ արևմուտք, բարձրադիր ձորալանջին՝ Խոշաբ գետի ակունքների շրջանում։ Տեղակայված է 5 կմ հարավ Ախոլան Վերին գյուղի նկատմամբ ։
Ծանոթագրություններ
Կատեգորիա:Արևմտյան Հայաստանի գյուղեր
Կաստիյոն ան Կուզրան (այլ կիրառումներ)
Կաստիյոն ան Կուզրան, կարող է վերաբերել՝
Կաստինո (այլ կիրառումներ)
Կաստինո, կարող է վերաբերել՝
Կասերես (այլ կիրառումներ)
Կասերես, կարող է վերաբերել՝
Կաստլ (այլ կիրառումներ)
Կաստլ, կարող է վերաբերել՝
Սուքիաս Պարզյան
Սուքիաս Պարզյան (1837, դեկտեմբերի 10, Աստապատ (Նախճավանի գավառ) - 1914, սեպտեմբերի 12, Վաղարշապատ), արքեպիսկոպոս, բանասեր, մանկավարժ։
Կենսագրություն
Ավարտել է Էջմիածնի ժառանգավորաց դպրոցը (1856)։ 1863 թվականին նշանակվել է Թիֆլիսի վիճակի կոնսիստորիայի անդամ։ 1869 թվականից՝ վարդապետ, 1875 թվականից՝ եպիսկոպոս, 1893 թվականից՝ արքեպիսկոպոս։ Եղել է Սինոդի անդամ (1886-1891), Ախալցխայի (1869-1872), Ալեքսանդրապոլի (1872-74, 1875-1877), Նոր Նախիջևանի (1881-1883), Աստրախանի (1883-1886), Երևանի (1888-1890, 1899-1903), Ատրպատականի (1893-1895) հայոց թեմերի առաջնորդ։ Դասավանդել է Էջմիածնի ժառանգավորաց դպրոցում (1860-63), գևորգյան ճեմարանում (1874-1875, 1895-1899), եղել ճեմարանի տեսուչ (1895-1899), «Արարատ» ամսագրի խմբագրապետ (1897-1899)։ Մատուցած ծառայությունների համար ցարական կառավարությունը
1886 թվականին նրան շնորհել է Ս. Ստանիսլավի առաջին կարգի շքանշան։ Պարզյանը զորավիգ է եղել հայ դպրոցական կյանքի բարելավմանը, պայքարել Հայ եկեղեցու ներքին գործերին միջամտելու, եկեղեցական գույքի բռնագրավման, հայկական դպրոցները փակելու՝ ցարական կառավարության քաղաքականության դեմ։ Հակակառավարական ելույթների համար աքսորվել է Օրյոլ (1891-1893) և Օրենբուրգ (1903-1905)։ Պարզյանի նյութական օժանդակությամբ են իրականացվել «Պատմագիրք Հայոց» մատենաշարի հատորների Ղազար Փարպեցի (1904), Ագաթանգեղոս (1909), Մովսես Խորենացի (1913)], Ս. Ամատունու «Հին և նոր պարականոն ու անվավեր շարականներ» (1911) ուսումնասիրության, Գրիգոր Կամախեցու «Ժամանակագրության» (1915), Մ. Օրմանյանի մի շարք երկասիրությունների տպագրությունը, Էջմիածնի տպարանի շինարարությունը և այն։ Խոշոր գումար է կտակել հայ հին մատենագիրների երկերի (շուրջ 40) քննահամեմատական բնագրերը հրատարակելու համար (իրագործվել է մասամբ)։ Հայ եկեղեցու պատմության հարցերին նվիրված նրա երկասիրությունները կարևոր սկզբնաղբյուր են նաև 19-րդ դարի վերջի և 20-րդ դարի սկզբի հայ հասարակական կյանքի ուսումնասիրության համար։
Կատեգորիա:1837 ծնունդներ Կատեգորիա:Հայ բանասերներ Կատեգորիա:Դեկտեմբերի 10 ծնունդներ Կատեգորիա:1914 մահեր Կատեգորիա:Սեպտեմբերի 12 մահեր Կատեգորիա:Էջմիածին քաղաքում մահացածներ Կատեգորիա:Հայ մանկավարժներ Կատեգորիա:Հայ արքեպիսկոպոսներ
Բադ Ռայխենհալ
Բադ Ռայխենհալ (Bad Reichenhall), կոմունա Գերմանիայի Բավարիա երկրամասում։
Մտնում է Բերխտեսգադեն շրջանի կազմում։ Բնակչությունը կազմում է 17470 մարդ (ըստ 2010 թվականի դեկտեմբերի 31-ի տվյալների)։ Տարածքը կազմում է 39,44 կմ։ Պաշտոնական կոդ՝ 09 1 72 114։
Քրոմբուք
Քրոմբուք (Chromebook՝ առաջացել է Chrome OS և notebook բառերից), Chrome OS օպերացիոն համակարգով աշխատող նոթբուք։
Պատմություն
2012 թվականի օգոստոսին Սայմոն Ֆիփսը InfoWorld–ում հայտարարել է, թե քրոմբուքը հավանաբար ամենահաջող նոթբուքն է, որ երբևէ ստեղծվել է։
Ռուֆինո Տամայոյի թանգարան (Մեխիկո)
Ռուֆինո Տամայոյի թանգարան (Museo Rufino Tamayo), ժամանակակից արվեստի հանրային թանգարան Մեխիկոյում։ Տեղակայված է Չապուլտեպեկ զբոսայգում։ Այստեղ կազմակերպվում են ժամանակակից արվեստի ինովացիոն միջազգային ցուցահանդեսներ՝ ներառելով մոդեռն և ժամանակակից արվեստի նմուշներ, ինչպես նաև թանգարանի հիմնադիր Ռուֆինո Տամայոյի աշխատանքների ցուցադրություններ։
Քրոմբուք
Պատմություն
Առաջին քրոմբուքերը վաճառքի են հանվել 2011 թվականի հունիսին ։ 2012 թվականի մարտին արտադրվում էին միայն Acer (մոդել Acer Cromia Wi-Fi) և Samsung (մոդել Samsung Series 5 Chromebook) քրոմբուքերը։ Կան նաև Sony–ի արտադրության մոդելներ (Sony Vaio VCC111 Series )։
Ռուֆինո Տամայոյի թանգարան (Մեխիկո)
Թանգարանի շենքը Մեխիկոյում առաջին կառույցն էր, որ ստեղծվել է մասնավոր միջոցներով։ Շենքի նախագծման աշխատանքներին մասնակցել է նաև Տամայոն։ Կառույցը 1982 թվականին արժանացել է Արվեստի ազգային մրցանակի։ 1986 թվականից թանգարանը կառավարվում է Գեղարվեստի ազգային պալատի ինստիտուտի կողմից։ 2012 թվականին սրահները համալրվել են՝ 3-ից դառնալով 5։
Քրոմբուք
Ծանոթագրություններ
Կատեգորիա:Դյուրակիր համակարգիչներ
Ռուֆինո Տամայոյի թանգարան (Մեխիկո)
Պատմություն
1960-ական թվականների վերջում մեքսիկացի նկարիչ Ռուֆինո Տամայոն (1899, Օախակա - 1991, Մեխիկո) սկսեց հավաքել արվեստի նմուշներ իր միջազգային ժամանակակից արվեստի հավաքածուի համար, որն էլ հիմք հանդիսացավ թանգարանի ստեղծման համար։ Գործունեության ընթացքում թանգարանի հավաքածուն ընդլայնվել է թանգարանում ցուցահանդեսներ կազմակերպած արվեստագետների կողմից նվիրատվությունների, ինչպես նաև Օլգա և Ռուֆինո Տամայո հիմնադրամի (FORT) կողմից ձեռքբերումների և Գեղարվեստի ազգային պալատի ինստիտուտի (INBA) կողմից։
Թանգարանի շենքը ի սկզբանե նախագծվել է 1972 թվականին ճարտարապետներ Աբրահամ Զաբլուդովսկու և Թեոդորո Գոնսալես դե Լեոնի կողմից։ Շինարարությունն սկսվել է 1979 թվականին կառավարության կողմից հատկացված Չապուլտեպեկ զբոսայգում։ Շենքը կառուցվել է երկու տարում։ Մոդուլային կառույցն ունի տարբեր մակարդակներ։ Շեղ մակերեսի կանաչ զառիթափերը կառույցի անբաժան մասն են կազմում՝ շենքը շաղկապելով Չապոիլտեպեկ զբոսայգու հետ, ստեղծելով տպավորություն՝ իբրև շենքը վեր է հառնում երկնքից։
1994 թվականին շենքն առավել մշակութային և լսարանի պահանջներին համապատասխանեցնելու համար ձեռնարկվեց կրթական ու մշակութային ծրագիր, ըստ որի պետք է ընդլայնվեր կրթական ու մշակութային ծրագիրը, ստեղծվեր հուշանվերների խանութ և սրճարան, սակայն այս ծրագիրը չգործեց։ Հուշանվերների խանութն ու սրճարանը բացվեցին հանպատրաստի տարածքում, 2001 թվականից սկսեցին գործել շենքի տարբեր հատվածներում։
Արտաքին հղումներ
Կատեգորիա:Մեքսիկայի թանգարաններ Կատեգորիա:Ժամանակակից արվեստի թանգարաններ Կատեգորիա:1981 կառուցումն ավարտված շենքեր և կառույցներ
Բյուզանդ Տեր-Պապյան
Բյուզանդ Տեր-Պապյան (կամ Տերպապյան, Տեր-Պապիկյան, 1890, Սեբաստիա, Սեբաստիայի նահանգ- 1915, Էնդիրես, Շապին Կարահիսարի գավառ, Սեբաստիայի նահանգ), հայ դեղագործ։
Կենսագրություն
Ծնվել է 1890 թվականին Սեբաստիայի նահանգի կենտրոն Սեբաստիա քաղաքում։ 1912 թվականին ավարտել է Կ. Պոլ­սի Օսմանյան դեղագործական վարժարանը։ Դեղագործ է աշխատել։
1914 թվականին՝ Առաջին համաշխարհային պատերազմի ժամանակ, զորակոչվել է օսմանյան բանակ և զինվորական դեղագործ ծառայել։ Սպանվել է 1915 թվականին Սեբաստիայի նահանգի Շապին Կարահիսարի գավառի Էնդիրես ավանում՝ 25 տարեկանում։
Աղբյուր
Կատեգորիա:Հայ դեղագործներ Կատեգորիա:1890 ծնունդներ Կատեգորիա:Սեբաստիա քաղաքում ծնվածներ Կատեգորիա:1915 մահեր Կատեգորիա:Էնդիրես ավանում մահացածներ Կատեգորիա:Հայոց ցեղասպանության զոհեր Կատեգորիա:Առաջին համաշխարհային պատերազմի մասնակիցներ
Պաոայի եկեղեցի
Սուրբ Ավգուստինոսի եկեղեցի (Iglesia de San Agustín de Paoay), կաթոլիկ եկեղեցի Ֆիլիպինների Հյուսիսային Իլոկոս նահանգի Պաոայ մունիցիպալիտետում։ 1710 թվականին կառուցված եկեղեցին հայտնի է ճարտարապետական ինքնատիպ լուծումներով, որոնցից են հզոր կոնտրֆորսները շենքի կողերի և հետևի հատվածներում։
Պատմություն
Եկեղեցու գտնվելու շրջանի ամենավաղ հիշատակումը վերաբերում է 1593 թվականին, իսկ 1686 թվականին այդ տարածքը դարձել է անկախ ավգուստինյան ծխական համայնք ։ Ներկայիս եկեղեցու շինարարությունը 1694 թվականին սկսել է օգոստոսյան միաբանության անդամ Հայր Անտոնիո Էստավիլյոն։ Եկեղեցին կառուցվել է 1710 թվականին և վերաօծվել 1896 թվականին ։ եկեղեցու որոշ հատվածներ վնասվել են 1865 և 1885 թվականների երկրաշարժների ժամանակ, բայց հետագայում վերականգնվել են Ֆիլիպինների նախկին առաջին տիկին Իմելդա Մարկոսի նախաձեռնությամբ ։
Ճարտարապետություն
Պաոայի եկեղեցին իսպանական գաղութացման ժամանակների՝ բարոկկո ոճի «երկրաշարժների ճարտարապետության» ֆիլիպինյան օրինակ է (տերմինն առաջարկել է Ալիսիա Կոսետենգը)՝ եվրոպական բարոկկոյի մեկնաբանություն, որը հարմարեցվել է երկրի սեյսմիկ պայմաններին՝ շենքի կողքերին և հետևի հատվածում հսկայական կոնտրֆորսների օգտագործման շնորհիվ ։ Բարոկկոյի այս տարբերակի օգտագործումը պայմանավորված էր նրանով, որ Ֆիլիպիններում ավելի վաղ կառուցված բազմաթիվ եկեղեցիներ ավերվել էին ուժեղ երկրաշարժների պատճառով։ Եկեղեցու պատերն ու ճակատը կառուցվել են ճավայական ոճով, որը հիշեցնում է Բորոբուդուրը ։
Կոնտրֆորսներ
Պաոայի եկեղեցու ամենավառ առանձնահատկություններից են 1,67 մ հաստությամբ 24 հսկայական հակաֆորսները շենքի կողքերում և հետևի հատվածում, որոնք ընդլայնվում են արտաքին պատերից։ Շենքի կողին կառուցված աստիճանաձև կոնտրֆորսները հավանաբար կառուցվել են հեշտությամբ տանիք բարձրանալու համար ։
Պատեր
Եկեղեցու պատերը կառուցվել են խոշոր կորալային քարերից ներքևի մասում և աղյուսներից՝ վերին մակարդակներում ։ Շինարարության ժամանակ օգտագործված լուծույթը ներառել է ավազ ու կիր շաքարեղեգի, որը եփվել է մանգոյի տերևների, կաշվի և բրնձի ծղոտի հետ ։
Ճակատ
Ճակատն ունի զանգվածային ճակտոն, որը բարձրանում է գետնից և մի փոքր թեքված է առաջ։ Քառակուսի որմնասյուները և լարային քիվերը ճակատը բաժանում են համապատասխանաբար ուղղահայաց և հորիզոնական ուղղություններով։ Ներքևի մասում զարդանախշեր չկան։ Գոթիկական առանձնահատկությունները նույնպես ներկա են խաչածաղիկների օգտագործման շնորհիվ, իսկ եռանկյունաձև ճակտոնում առկա են չինական և հեռավորարևելյան տարրեր ։ Կան նաև ատամնաձև նախշեր, որմնախորշեր, վարդադրվագներ և Ավգուստինյանների միաբանության զինանշանը ։ Ճակատի ներքևի հատվածը կառուցվել է աղյուսներից, իսկ վերին հատվածը՝ կորալային քարերից ։
Զանգակատուն
Եկեղեցու ճակատին հարում է եռահարկ կորալե զանգակատունը, որը կառուցվել է եկեղեցու շենքից առանձին նրա աջ կողմում և նման է պագոդայի ։ Զանգակատան անկյունաքարը դրվել է 1793 թվականին ։ Զանգակատունը գտնվում է եկեղեցուց որոշ հեռավորության վրա՝ հաշվի առնելով երկրաշարժի հնարավորությունը ։ 1898 թվականին այն ծառայել է որպես դիտակետ իսպանացիների դեմ ապստամբած ֆիլիպինյան հեղափոխականների համար, իսկ հետագայում՝ ֆիլիպինյան պարտիզանների համար, որոնք պայքարում էին ճապոնական զինվորների դեմ Երկրորդ համաշխարհային պատերազմի ժամանակ ։ Ըստ պատմաբանների՝ տեղական բնակչության համար զանգակատունը ծառայում էր որպես կարգավիճակի խորհրդանիշ։ Օրինակ՝ զանգը հնչել է ավելի բարձր և ավելի երկար՝ նշանավոր ընտանիքից որևէ մեկի հարսանիքի ժամանակ, քան աղքատների հարսանիքի ժամանակ ։
Վերակառուցում
Հյուսիսային Իլոկոսի տեղական կառավարությունը կոչ է արել վերակառուցել եկեղեցուն կից գտնվող վանքը, որը ներկայում ավերակ է ։
Եկեղեցու գեղարվեստական ​​արժեքի ճանաչում
Ֆիլիպիպինների նախագահի թիվ 260 հրամանագրի համաձայն՝ 1973 թվականին Պաոայի եկեղեցին հայտարարվել է ազգային մշակութային հարստություն ։ 1993 թվականի դեկտեմբերի 11-ին եկեղեցին ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում Մանիլայի Սուրբ Ավգուստին եկեղեցու, Սանտա Մարիայի Նուեստրա Սենյորա դե լա Ասունսյոն եկեղեցու և Միգաոյի եկեղեցու հետ միասին ։
Արտաքին հղումներ
Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Համաշխարհային ժառանգություն Ֆիլիպիններում Կատեգորիա:Ֆիլիպինների կաթոլիկ եկեղեցիներ
Echoing Green
Echoing Green, միջազգային ոչ առևտրային կազմակերպություն, որն իր նպատակն է հայտարարել սոցիալական ձեռնարկատիրության զարգացումը։ Այն զբաղվում է ամբողջ աշխարհում սոցիալական ձեռնարկատերերին կրթաթոշակներ և ռազմավարական աջակցություն տրամադրելով։
Պատմություն
Կազմակերպությունը հիմնադրվել է 1987 թվականին, մասնավոր բաժնեմասային General Atlantic ընկերության կողմից ` վենչուրային կապիտալի մոդելի օգնությամբ սոցիալական ազդեցության ընդլայնման նպատակով։
Հիմնադրման պահից Echoing Green-ը միջոցներ է ներդրել ավելի քան 600 սոցիալական ձեռնարկատիրություններում, որոնք գործում են աշխարհի 60 երկրներում` ներդնելով ընդհանուր առմամբ 36 միլիոն ամերիկյան դոլար նոր, սոցիալական ուղղվածություն ունեցող կազմակերպություններում ու նախագծերում ։
Echoing Green-ն տրամադրում է երեք տեսակի կրթաթոշակներ. Global Fellowship, Black Male Achievement Fellowship և Climate Fellowship : Global Fellowship-ըն աջակցում է այն սոցիալական ձեռնարկատերերին, որոնց գործունեությունը կապված է հասարակական խնդիրների այնպիսի լուծումների որոնման հետ, որոնք օգտակար կլինեն իրենց երկրներում։ Black Male Achievement Fellowship-ն ստեղծվել է Open Society Foundation-ի հետ համագործակցությամբ, 2012 թվականին, աջակցում է այն գործարարներին, որոնք գործ ունեն ԱՄՆ-ում աշխատող սևամորթ տղամարդկանց ու դեռահասների խնդիրների հետ։ Climate Fellowship-ն ստեղծվել է ZOOM Foundation-ի հետ համագործակցության արդյունքում, 2013 թվականին, այն աջակցում է կլիմայական փոփոխությունների հետ կապված խնդիրների լուծման ուղղությամբ աշխատող անհատներին ու կազմակերպություններին։
Echoing Green-ի օգնությամբ գործարկված կազմակերպություններից են Teach For America-ն, City Year-ը, College Summit-ը, Citizen Schools-ը, One Acre Fund-ը, SKS Microfinance-ը և այլն ։
Ղեկավար կազմ
Տնօրենների խորհրդի կազմում, ի թիվս այլոց, General Atlantic-ի տնօրեն Դեյվիդ Հոջսոնն է և Society for Science & The Public-ի նախագահ և գլխավոր գործադիր տնօրեն և Science News-ի հրատարակիչ Մայա Աջմերան ։
Ֆինանսներ
Ըստ 2010-2011 թվականների տվյալների` Echoing Green-ն ունեցել է ավելի քան 5 միլիոն ամերիկյան դոլար` կատարելով 1 միլիոն դոլարի ներդրում ։
2019 թվականի ընթացքում կազմակերպությունը կատարել է $2.7 միլիոն ներդրում` աշխարհում 71 սոցիալական ձեռնարկատիրություններում ։
Ծանոթագրություններ
Կատեգորիա:1987 հիմնադրված ընկերություններ Կատեգորիա:1987 հիմնադրված կազմակերպություններ
Հիքի
Հիքի (hickey ) կամ սիրային խայթոց (love bite), կապտուկ կամ կապտուկանման նշան, որն առաջանում է համբույրի կամ մաշկի ծծման հետևանքով, սովորաբար պարանոցի կամ թևի վրա։ Մինչդեռ կծելը կարող է ներծծման մաս լինել, ծծելը բավական է մաշկի տակ գտնվող փոքր մակերեսային արյունատար անոթները պայթեցնելու համար։
Հիքին մնում է 5-ից 12 օր և կարող է բուժվել այնպես, ինչպես այլ կապտուկները ։ Թեև դրանք հաճախ ոչ դիտավորյալ են պատճառվում, այնուամենայնիվ հիքիները կարող են նաև սեռական բռնության տեսակ լինել ։
Որպես հիքիները բուժելու ժողովրդական միջոցներ, կիրառվում են մետաղադրամներ տեղադրելը և շփելն անմիջապես առաջանալուց հետո։ Ըստ տարածված համոզմունքի ՝ ներծծումների բուժման մեթոդներից մեկը վնասված մասում սառույցի կտոր դնելն է։ Սակայն այս միջոցը կարող է օգնել դրա հայտնվելուց հետո՝ միայն առաջին տասը րոպեների ընթացքում։ Մեկ այլ միջոց է մարմնի վնասված մասի վրա հալվե վերա տեղադրելը, քանի որ այն հանգստացնող և հակաբորբոքային ազդեցություն ունի ։
Արտաքին հղումներ
Կատեգորիա:Վնասվածքներ Կատեգորիա:Համբույր
Բարձրօկտանային վառելանյութեր
Բարձրօկտանային վառելանյութեր, բենզիններ, որ օգտագործվում են մեծ սեղմմամբ և մակափչմամբ աշխատող ներքին այրման կարբյուրատորային շարժիչներում։ Պարունակում են օլեֆիններ, իզոալկաններ, արոմատիկ ածխաջրածիններ և փոքր մոլեկուլային զանգվածով ցիկլոպարաֆիններ։ Կայուն են դետոնացիայի նկատմամբ և ապահովում են համաչափ այրումը շարժիչում։ Կայունությունը բնորոշվում է օկտանային թվով և բենզինի տեսակայնությամբ (տեսակայնությունը ցույց է տալիս, թե ինչ հզորություն է զարգացրել տվյալ վառելանյութով աշխատող շարժիչը իզոօկտանով աշխատող շարժիչի էտալոնային հզորության նկատմամբ)։ Ինքնաթիռային լավագույն բենզինների օկտանային թիվը 98–100 է, ավտոմեքենայինը՝ 98 («էքստրա»)։ Սովորաբար օգտագործվում են 76 և 93 օկտանային թիվ ունեցող ավտոբենզինները։ Բարձրօկտանային վառելանյութերը պարունակում են հակադետոնատոր՝ տետրաէթիլկապար Pb(C2H5)4 (ՏԷԿ), որը ավելացվում է «էթիլային հեղուկի» (էթիլբրոմիդի և ՏԷԿ–ի խառնուրդ) ձևով։ Արտամղման գազերում թունավոր նյութերի պարունակությունը փոքրացնելու նպատակով կարևոր է ՏԷԿ չպարունակող բարձրօկտանային վառելանյութի ստացումը։ Բարձրօկտանային վառելանյութերը պատրաստում են կրեկինգի բենզինին խառնելով արոմատացված բենզին և պոլիմերբենզին կամ ալկիլատ։ Վերջիններիս պարունակությունը պայմանավորում է բենզինի կայունությունը դետոնացիայի նկատմամբ, ցնդելիությունը, այրման ջերմությունը, խտությունը։
Կատեգորիա:Վառելանյութեր Կատեգորիա:Նավթամթերքներ
Տմուտարականի իշխանություն
Տմուտարական (Ἑρμώνασσα), հին ռուսական իշխանություն Թամանյան թերակղզում (10-12-րդ դարեր)։ Այստեղ արևելա-սլավոնական բնակչություն հայտնվել է իշիան Իգորի՝ Բյուզանդիա (944) և իշխան Սվյատոսլավի յասերի (ալաններ) ու կասոգների (ադըղեներ) (965) դեմ կատարած արշավանքների հետևանքով։ Տմուտարականի իշխանությունը աչքի է ընկել իր էթնիկական կազմի խայտաբղետությամբ։
988-1036 թվականներին Տմուտարականի իշխանությունը պատկանել է Մստիսլավ Վլադիմիրովիչին, որը հպատակեցրել է կասոգներին և ընդարձակել իշխանության տարածքը։ Իշխանության կենտրոնն էր Տմուտարական քաղաքը, որը խոշոր առևտրական հանգույց էր և հարմար նավահանգիստ։ Տմուտարականի միջոցով էին կապեր պահպանվում ռուսական իշխանությունների, Հյուսիսային Կովկասի ժողովուրդների և Բյուզանդիայի միջև։ Քաղաքում բնակվում էին կասոգներ, հույներ, հայեր, ռուսներ, ալաններ։ 1023 թվականին Մստիսլավը կառուցել է Աստվածածին եկեղեցին։
11 դարի 60-ական թվականներից Տմուտարականի իշխանությունը Չեռնիգովի իշխան Սվյատոսլավ Յարոսլավիչի տիրույթներից էր։ 11-րդ դարի երկրորդ կեսին Տմուտարականի իշխանության կառավարել են Գլեբ, Ռոման և Օլեգ Սվյատոսլավիչները, նրա նկատմամբ քաղաքական հավակնություններ են ունեցել ռուսական այլ իշխաններ ևս, ինչպես նաև՝ Բյուզանդիան։ 11-րդ դարի վերջին 12-րդ դարի սկզբին պոլովցիների ուժեղացման հետևանքով Տմուտարականի իշխանությունը կորցրել է կապը ռուսական հողերի հետ և զրկվել ինքնուրույնությունից։
Կատեգորիա:Կիևյան Ռուսիա
Կիցունե
Կիցունե (狐), աղվեսի ճապոնական անվանում։ Ճապոնիայում գոյություն ունի աղվեսի երկու ենթատեսակ. ճապոնական Շիկամազ աղվես (հոնդո կիցունե, որը բնակվում է Հոնսյույում, Vulpes vulpes japonica) և Հոկայդոյի աղվես (կիտա կիցունե, որն ապրում է Հոկայդոյում, Vulpes vulpes schrencki):
Ժողովրդական բանահյուսություն
Ճապոնական ֆոլկլորում այդ կենդանիները տիրապետում են շատ գիտելիքի, ունեն երկար կյանք և մոգական ընդունակություններ։ Նրանց մեջ գլխավորը մարդու կերպարանք ընդունելու ունակությունն է, աղվեսը՝ ըստ ավանդությունների, սովորում է դա անել հասնելով որոշակի տարիքի (հիմնականում հարյուր տարի, սակայն որոշ լեգենդներում հիսուն տարի)։ Կիցունեները հիմնականում ընդունում են հրապուրիչ գեղեցկուհու, գեղեցիկ երիտասարդ աղջկա կերպար, սակայն հաճախ դառնում են նաև տղամարդ։ Պետք է նշել, որ ճապոնական դիցաբանությունում տեղի են ունեցել ճապոնական հավատքների արմատական միախառնում, աղվեսին բնութագրելով որպես Ինարիի աստծո ատրիբուտ («Աղվես-դեսպանորդ» ):
Սովորաբար կիցունեին վերագրվող այլ հնարավորություններից են համարվում ուրիշի մարմնի մեջ ներխուժելը, արտաշնչելը կամ կրակ ստեղծելը, ուրիշի երազներում հայտնվելը և այնպիսի ուժեղ պատրանքներ ստեղծելը, որոնք համարյա չեն տարբերվում իրականությունից ։ Պատմվածքներից որոշները ավելի հեռու են գնում, կիցունեի մասին ասելով, որ տեղափոխվում են տարածության և ժամանակի մեջ, մարդկանց հասցնում խելագարության կամ ընդունում այնպիսի ոչ մարդկային կամ ֆանտաստիկ կերպարանքներ, ինչպիսիք են աննկարագրելի բարձրության ծառերը կամ երկնքում երկրորդ լուսինը ։ Հաճախ կիցունեին բնութագրում են այնպիսի հատկություններ, որոնք հատուկ են վամպիրներին։ Նրանք սնվում են այն մարդկանց կենսական և հոգևոր ուժով,որոնք նրանց հետ մտնում են շփման մեջ ։ Երբեմն նրանց բնութագրում են որպես կլոր և տանձանման առարկա (հոսի նո տամա, այսինքն «աստղային գունդ»), հաստատվում է, որ նա ով կտիրանա այդ գնդին կարող է ստիպել կիցունեին օգնել իրեն։ Տեսություններից մեկը հաստատում է, որ կիցունեները «պաշարում են» իրենց կախարդանքի մի մասը այդ գնդում՝ փոխակերպվելուց հետո։ Կիցունեն պարտավոր է պահել իր խոստումները, հակառակ դեպքում ստիպված կլինի որպես պատիժ կրել իր կերպարանքի կամ ուժի նվազեցումը։
Նաև կիցունեն ազդում է հոսանքի և էլեկտրականություն վրա։ Նա փոխազդում է նրանց հետ։
Ժողովրդական բանահյուսությունում կիցունեն իոկաիյի, այսինքն դեմոնի տարատեսակ է։ Տվյալ կոնտեքստում «կիցունե» բառը հաճախ թարգմանվում է «աղվեսի ոգի»։ Սակայն դա պարտադիր չի նշանակում, որ նրանք չեն համարվում ողջ արարածներ կամ ինչ-որ այլ բան՝ քան աղվեսներ։ «Ոգի» բառը տվյալ դեպքում օգտագործվում է արևելյան իմաստով, արտացոլելով գիտելիքի կամ լուսավորման աստիճանը։ Ցանկացած աղվես, որը բավականին երկար է ապրել, այդ կերպ, կարող է դառնալ «աղվեսի ոգի»։ Գոյություն ունի կիցունեի հիմնական երկու տեսակ՝ մյոբու կամ աստվածային աղվես, հաճախ ասոցացվում է Ինարիի հետ և նոգիցունե կամ վայրի աղվես (բառացի «դաշտային աղվես»), հաճախ, բայց ոչ միշտ բնութագրվելով որպես դաժան, չար մտքեր ունեցող։
Կիցունեն կարող է ունենալ մինչև ինը պոչ։ Հիմնականում, համարվում է, որ ինչքան տարիքով մեծ և ուժեղ է աղվեսը, այնքան շատ պոչեր ունի։ Որոշ աղբյուրներ նույնիսկ հավաստում են, որ կիցունեն իր կյանքի ամեն հարյուր կամ հազար տարին մեկ աճեցնում է լրացուցիչ պոչ։ Սակայն, հեքիաթներում հանդիպող աղվեսները, համարյա միշտ ունեն մեկ, հինգ կամ ինչը պոչ։
Երբ կիցունեն ստանում է ինը պոչ, նրանց մորթին դառնում է արծաթագույն, սպիտակ կամ ոսկե։ Այդ կյուբի նո կիցունե («ինըպոչանի աղվեսները») ստանում են անսահման խորաթափանցության ուժ։ Այդկերպ Կորեայում ասվում է, որ աղվեսը, որը ապրել է հազար տարի, վերափոխվում է կումիհոյի (Kumiho) (բառացիորեն «ինըպոչանի աղվես»), բայց կորեական աղվեսը որպես կանոն պատկերվում է որպես չար, ի տարբերություն ճապոնական աղվեսի, որը կարող է լինել ինչպես բարյացակամ, այնպես էլ անբարյացակամ։ Չինական ժողովրդական բանահյուսությունում կա նաև «աղվեսի ոգի» (հուլի ցզին), որը շատ բաներով նման է կիցունեին, ներառյալ ինը պոչերին տիրապետելու հնարավորությունը։
Որոշ պատմություններում կիցունեները բարդություն են կրում մարդկային կերպարանքում իրենց պոչերը թաքցնելուց (հաճախ աղվեսները այդպիսի պատմություններում ունեն հիմնականում մեկ պոչ, ինչը կարող է լինել աղվեսի թուլության կամ անփորձության նշան)։ Ուշադիր հերոսը կարող է բացահայտել մարդու փոխակերպված խմած կամ անզգույշ աղվեսին՝ տեսնելով նրա պոչը հանդերձանքի միջից։
Հանրահայտ կիցունեներից մեկը նաև հանդիսանում է Կյուբիի ոգի-պահապանը։ Այն ոգի-պահապան և պաշտպան է, որը օգնում է երիտասարդ «մոլորված» ոգիներին իրենց ընթացիկ ինկարնացիայի ճանապարհին։ Կյուբին հիմնականում մնում է կարճ ժամանակ, ընդամենը մի քանի օրով, բայց մի ոգու հետ կապվածության դեպքում կարող է նրան ուղեկցել տարիներով։ Դա կիցունեի հազվադեպ տեսակ է, որն իր ներկայությամբ և օգնությամբ պարգևատրում է որոշ բախտավոր մարդկանց։ Կյուբիները կարող են կառավարել բնության երևություները, ժամանակը և տանել մարդկանց այլ աշխարհներ, որտեղից նրանք վերադառնում են արդեն որպես ծերունիներ։ Սակայն որպես կանոն, այդպիսի աղվեսները հազվադեպ են վնասում մարդկանց։
Ճապոնական ժողովրդական բանահյուսությունում կիցունեն հաճախ բնութագրվում է որպես խաբեբա, հաճախ նաև շատ չար։ Խաբեբա-կիցունեն օգտագործում է իր կախարդական ուժերը չարաճճիությունների համար, դրանք, որոնք ցույց են տրվում բարյացակամ լույսով, ձգտում են իրենց նպատակների համար ընտրել շատ հպարտ սամուրայների, ագահ վաճառականների և պարծենկոտ մարդկանց, այն ժամանակ, երբ ավելի դաժան կիցունեները ձգտում են տանջել աղքատ վաճառականների, ֆերմերների և բուդդայական վանականների։
Մարդկանց և կիցունեների սերունդը սովորաբար վերագրում են հատուկ ֆիզիկական և/կամ գերբնական ունակություններ։ Սակայն այդ ունակությունների հստակ բնույթը տարբեր աղբյուրներում խիստ փոփոխական է։
Պարզ երկնքից թափվող անձրևը երբեմն անվանում են կիցունե-նո յոմեիրի կամ «կիցունեի հարսանիք»։
Այլ կիրառություններ
Գոյություն ունի կիցունե ուդոն անունով ճապոնական ուտեստ, որը ուդոն ապուրի տեսակ է, կոչվել է այդպես, որովհետև, ըստ ավանդության, կիցունեները ունեն թուլություն կտրատված տապակված տոֆուի նկատմամբ (աբուրաագե կամ ուսուագե), որը կա այդ ուտեստի մեջ։
Kitsuné-ն նաև ֆրանսիական ձայնագրողական լեյբլի անվանում է, մասնագիտացած հաուս, դիսկո և էլեկտրո ժանրերում, այդ թվում նաև փոփ ժանրում։ Այդ ընկերությունը նաև նորաձևության ընկերություն է։ Նրա անվանումը համապատասխանում է նրա տարբեր ուղղություններին որպես մի քանի պոչեր։
Արտաքին հղումներ
Կատեգորիա:Ճապոնական դիցաբանություն
Հարավային դաշնային համալսարանի գլխավոր մասնաշենք
Հարավային դաշնային համալսարանի գլխավոր մասնաշենք (Վաճառական Կիստովի եկամտաբեր տուն, Главный корпус Южного федерального университета, Доходный дом купца Кистова), շենք Ռուսաստանի Դոնի Ռոստով քաղաքում, որը կառուցվել է ճարտարապետ Գրիգորի Վասիլևի նախագծով ։ Ներկայումս Հարավային դաշնային համալսարանի գլխավոր մասնաշենքն է։ Շենքն ունի մշակութային ժառանգության դաշնային նշանակության օբյեկտի կարգավիճակ։
Պատմություն
Համարվում է, որ դոնցի վաճառական և փայտարդյունաբերող Գ. Յ. Կիստովի եկամտաբեր տունը Բոլշայա Սադովայա փողոցում կառուցվել է 1914 թվականին։ Սակայն «Ներքին գործերի նախարարության տեխնիկական շինարարության կոմիտեի Դոնի Ռոստովի քաղաքապետի համար տուն կառուցելու մասին գործից» հետևում է, որ 1915 թվականի փետրվարի 15-ին տեխնիկական շինարարության կոմիտեի նախագահ Ա. Ի. Նովիկովի անունով Ռոստովի քաղաքապետը տեղեկացնում էր.
Առաջին համաշխարհային պատերազմի տարիներին շենքը վարձակալել է հրետանային բրիգադի դեպոն։ Հոկտեմբերյան հեղափոխությունից և Քաղաքացիական պատերազմիցհետո այն զբաղեցրել է «Դոնսովգորխոզ» կազմակերպությունը, 1924 թվականից՝ Դոնի գործադիր կոմիտեն։ 1920-ական թվականների վերջին - 1930 թվականների սկզբին շենքում տեղակայված էին «Դոնվնուտորգը», Դոնի բանվորագյուղացիական տեսչությունը, Երկրամասային հողային կառավարչությունը, Առողջապահության երկրամասային բաժինը, Ժողովրդական կրթության երկրամասային բաժինը։
Ճարտարապետություն
Հինգհարկանի շենքը անկյունային դիրք է զբաղեցնում Բոլշայա Սադովայա փողոցի (նախկինում՝ Էնգելսի փողոց) և Համալսարանական նրբանցքի խաչմերուկում։ Ճակատի անկյունային հատվածը, որտեղ սկզբնապես շքամուտքն էր, ընդգծվում է հոնիական օրդերի երեք հարկերի բարձրությամբ երեք կիսասյուներով (այժմ գլխավոր մուտքը Բոլշայա Սադովայա փողոցի կողմից է) ։ Ճակատի ուղղահայաց բաժանման համար օգտագործվել են երկրորդից մինչև չորրորդ հարկն արված ելուստավորումներն ու կիսաշրջանաձև էրկերները։ Ճակատի հարկային բաժանումն ընդգծվում է տարբեր ձևերի և չափերի պատուհաններով։ Շինության ճակատին կան ծեփածո խորհրդանիշեր, դեկորատիվ ծաղկամաններ, դրասանգներ, կալունակներ, քիվեր, պատշգամբներ ։ Շենքի ճարտարապետական ​​ոճը միավորում է մոդեռնի և նեոդասականության տարրեր։ Շենքն ունի նախագծման միջանցքային համակարգ ։
Արտաքին հղումներ
Կատեգորիա:Դոնի Ռոստովի տեսարժան վայրեր Կատեգորիա:Դոնի Ռոստովի շենքեր և կառույցներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:1914 հիմնադրումներ
Արմանդո Իցո
Արմանդո Իցո (Armando Izzo, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Տորինոյի և Իտալիայի ազգային հավաքականի կազմում։ Խաղում է կենտրոնական պաշտպանի դիրքում ։
Նապոլի
Իցոն Նապոլիի ակադեմիայի սան է։ 2011 թվականի հուլիսի 1-ին նա վարձավճարով միացավ Տրիեստինային։ Իր պրոֆեսիոնալ դեբյուտը նշեց օգոստոսի 7-ին՝ Իտալիայի գավաթի Վոգհերայի դեմ խաղում ։ Առաջին հանդիպումը Սերիա C-ում անցկացրեց սեպտեմբերի 4-ին՝ ՖերալպիՍալոյի դեմ խաղում ։ Իր առաջին գոլը խփեց հոկտեմբերի 23-ին՝ Պորտոգրուարոյի դեմ խաղում ։ Ձմռանը Իցոն վերադարձավ Նապոլի՝ Տրիեստինայի կազմում անցկացրած 16 հանդիպումներից հետո։
Ավելինո
2012 թվականի հունվարի 31-ին Իցոն համատեղ սեփականության գործարքով տեղափոխվեց Ավելինո ։ Իր դեբյուտը ակումբի կազմում նշեց փետրվարի 25-ին՝ Կարպիի դեմ խաղում ։ Ապրիլի 22-ին Իցոն հեռացվեց խաղադաշտից Պավիայի դեմ խաղում՝ ստանալով երկրորդ դեղին քարտը հանդիպման 57-րդ րոպեին ։ Մայիսի 6-ին նա կարմիր քարտ ստացավ Տարանտոյի դեմ խաղում՝ հեռացվելով խաղադաշտից հանդիպման ավելացված ժամանակում ։ Իր առաջին մրցաշրջանում Ավելինոյի կազմում իտալացին անցկացրեց 6 հանդիպում։
Իր առաջին գոլը Ավելինոյի կազմում Իցոն խփեց 2013 թվականի փետրվարի 9-ին՝ Բարլետայի դեմ խաղում ։ 2012-13 մրցաշրջանում իտալացին ակումբի հետ հաղթեց Սերիա C-ն՝ տեղափոխվելով Իտալիայի երկրորդ դիվիզիոն։ Առաջին հանդիպումը Սերիա B-ում Իցոն անցկացրեց 2013 թվականի օգոստոսի 24-ին՝ թիմի մեկնարկային կազմում խաղադաշտ դուրս գալով Նովարայի դեմ խաղում ։ Իր առաջին գոլը խփեց 2014 թվականի մարտի 7-ին՝ Էմպոլիի դեմ խաղում ։ Ավելինոյի կազմում Իցոն անցկացրեց 64 հանդիպում՝ դառնալով 2 գոլի հեղինակ։
Ջենոա
2014 թվականի հուլիսի 14-ին Իցոն միացավ Ջենոային ։ Իր դեբյուտը նշեց օգոստոսի 24-ին՝ փոխարինելով Ալեանդրո Ռոզիին Իտալիայի գավաթի Վիրտուս Լանչանոյի դեմ խաղում ։ Առաջին հանդիպումը Սերիա A-ում անցկացրեց հոկտեմբերի 5-ին՝ փոխարինելով Մաքսիմ Լեստենին Պարմայի դեմ խաղում ։ Իր առաջին գոլը Ջենոայի կազմում խփեց 2015 թվականի հունվարի 11-ին՝ Ինտեր Միլանի դեմ խաղում ։ Մայիսի 31-ին Իցոն հեռացվեց խաղադաշտից Սասուոլոյի դեմ խաղում՝ կարմիր քարտ ստանալով հանդիպման 72-րդ րոպեին ։ Իր առաջին մրցաշրջանում նա անցկացրեց 21 հանդիպում՝ դառնալով 1 գոլի հեղինակ ։
Տորինո
2018 թվականի հուլիսի 4-ին Իցոն 8 միլիոն եվրոյի դիմաց տեղափոխվեց Տորինո  ։ Իր դեբյուտը նշեց օգոստոսի 12-ին՝ Իտալիայի գավաթի Կոզենցայի դեմ խաղում ։ Իր առաջին գոլը Տորինոյի կազմում խփեց նոյեմբերի 4-ին՝ Սամպդորիայի դեմ խաղում ։ 2019 թվականի հունվարի 27-ին Իցոն խփեց Ինտեր Միլանի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին  ։ Առաջին հանդիպումը եվրոպական առաջնություններում անցկացրեց հուլիսի 25-ին՝ Եվրոպայի Լիգայի որակավորման երկրորդ փուլի Դեբրեցենի դեմ խաղում ։ Իր առաջին գոլը եվրոգավաթներում խփեց օգոստոսի 1-ին՝ Եվրոպայի Լիգայի Դեբրեցենի դեմ պատասխան խաղում ։ Սեպտեմբերի 1-ին Իցոն գոլ խփեց Ատալանտայի դեմ խաղում՝ օգնելով Տորինոյին հաղթել 3-2 հաշվով  ։
Պայմանավորված խաղեր
2016 թվականի մայիսի 23-ին Իցոն 2 թիմակիցների հետ առնվեց քննության տակ՝ 2014 թվականի մայիսի 17-ի՝ Մոդենա-Ավելինո (1-0) և մայիսի 25-ի՝ Ավելինո-Ռեջինա (3-0) խաղերի ելքերը փոխելու մեջ ներգրավվելու համար ։ 2017 թվականի մարտի 3-ին Իտալիայի ֆուտբոլի ֆեդերացիան Իցոյի համար դատարանից պահանջեց 6 տարվա արգելք ֆուտբոլից և 20.000 դոլարի տուգանք   ։ Ապրիլի 12-ին դատարանի որոշմամբ Իցոն ստացավ 18 ամսվա արգելք ֆուտբոլից և 50.000 դոլարի տուգանք    ։ Մայիսի 19-ին արգելքը կրճատվեց մինչև 6 ամիս, իսկ տուգանքը դարձավ 30.000   ։
Ակումբային վիճակագրություն
2020 թվականի հունվարի 17-ի դրությամբ
Միջազգային վիճակագրություն
2020 թվականի հունվարի 17-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Իտալացի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Նապոլիի ֆուտբոլիստներ Կատեգորիա:Տրիեստինայի ֆուտբոլիստներ Կատեգորիա:Ավելինոյի ֆուտբոլիստներ Կատեգորիա:Ջենոայի ֆուտբոլիստներ Կատեգորիա:Տորինոյի ֆուտբոլիստներ
Պիեռո դի Կոզիմո
Պիեռո դի Կոզիմո, Պիեռո դի Լորենցո դի Պիեռո դ'Անտոնիո Ուբալդինի (Piero di Cosimo, ), ֆլորենտական դպրոցի իտալացի գեղանկարիչ։ Կոզիմո Ռոսսելլիի աշակերտ։
Կենսագրություն
Ծնվել է 1462 թվականին Ֆլորենցիայում։ Կրել է Ֆիլիպինո Լիպպիի, Լեոնարդո դա Վինչիի և Հուգո վան դեր Գուսի ազդեցությունը։
1482-1484 թվականներին աշխատել է Հռոմում` օգնելով Կոզիմո Ռոսսելլիին Սիքստինյան կապելլայի որմնանկարների աշխատանքում։
Պիեռո դի Կոզիմոն գեղանկարչական վարպետությունը փոխառել է նիդերլանդացի վարպետներից։ Անսովոր ճշտությամբ պատկերում էր բույսերի և կենդանիների աշխարհը։ 16-րդ դարի սկզբին տարվում է միստիկ թեմատիկայով, որում դրսևորում է արտասովոր ֆանտազիա։
Ծանոթագրություններ
Կատեգորիա:Իտալացի նկարիչներ
Խրոնիկական հեպատիտներ
Դասակարգում
Ըստ Եվրոպայի լյարդաբանների միավորման 1968 թվականին առաջարկած դասակարգման տարբերում են խրոնիկական հեպատիտների 2 ձև` Որոշ հեղինակներ տարբերում են նաև հեպատիտների 3-րդ` խոլեստատիկ ձևը։ Ըստ Ս. Դ. Պոդիմովայի (1975 թվական) հեպատիտները դասակարգվում են ըստ պատճառի, կազմաբանական փոփոխությունների, կլինիկական ընթացքի, լյարդի ֆունցիոնալ վիճակի։ Սրանք ևս ունեն ենթատիպեր։
Թունային և թունա-ալերգիական գործոններից են արդյունաբերական և քիմիական նյութերով թունավորումնորը, որոշ դեղորայքային պրեպարատներ, թմրադեղերը և այլն։
Պատճառագիտությունը
Խրոնիկական հեպատիտի առաջացման հիմնական գործոններն են`
Պաթոլոգիան
Ժառանգականորեն պայմանավորված խրոնիկական հեպատիտների գոյության մասին են վյակում դրանց, ընտանեկան տարածվածության դեպքերը։ Նման ընտանիքների անդամների արյան շիճուկում հաճախ նկատվում է գլոբուլինների ավելացում, իմունոգլոբուլինների տիտրի բարձրացում, հակակորիզային հակամարմինների, ռևմատոիդ գործոնի առկայություն։ Նման ընտանիքների որոշ անդամներ տանում են խրոնիկական հեպատիտ կամ ցիռոզ։ Խրոնիկական խոլեստատիկ հեպատիտի պաթոլոգիան կապված է նաև խոլեստերինի և լեղաթթուների փոխանակության խանգարումներ առաջացնող հիվանդությունների հետ։
Խրոնիկական հեպատիտի զարգացման և հետագա ընթացքի ուղիները վերջնականապես պարզնած չեն։ Գոյությոն ունի 2 տեսություն`
Վիրուսային տեսություն
Վիրուսային ծագման դեպքում, լյարդում վիրուսային պրոցեսը վերագրվում է վիրուսակրությանը կամ իմունաախտաբանությանը։ Վիրուսային հեպատիտի սուր շրջանից հետո վիրուսը շարունակում է մնալ հիվանդի օրգանիզմում։ Այն դանդաղորեն զարգանում է և քայքայում լյարդի բջիջները, որով և պայմանավորվում է լյարդի բորբոքային պրոցեսի անցումը խրոնիկական ընթացքի։ Կլինկո-էպիդեմիոլոգիական դիտումները, վիրուսոլոգիական հետազոտությունները վկայում են վիրուսակրության հնարավորության մասին։
Իմունաախտաբանական տեսություն
Ըստ այս տեսության, հեպատոցիտները վիրուսի ազդեցության տակ ձեռք են բերում անտիգենային հատկություններ, առաջացնում են իմունիտետի տարբեր օղակների ակտիվացում և հանգեցնում են լյարդի բջիջների աստիճանական ախտահարման և հիվանդագին պրոցեսի շարունակման։ Իմունաախտաբանական տեսությունը հաստատում է նաև լյարդի խրոնիկական հիվանդություննր ունեցող մարդկանց արյան շիճուկում լեղուղիների բջիջների կորիզի, ցիտոպլազմայի միտոքոնդրիումների, հարթ մկանաթելերի, այլ տարրերի նկատմամբ հակամարմիների առկայությամբ։ Խրոնիկական հեպատիտների դեպքերի մի մասում արյան շիճուկում հայտնաբերվում է ավստրալիական անտիգեն։
Կազմաբանական փոփոխությունները
Խրոնիկական հեպատիտի ժամանակ լյարդի չափերը մեծանու են, թաղանթապատիճը դիֆուզ կամ օջախային կպումների պատճառով ստանում է սպիտակ գույն, հետագայում հեպատոցիտների ռեգեներացված հանգույցների` թաղանթապատիճից երևալու հետևանքով դառնում է խայտաբղետ։ Դրանից հետո աստիճանաբար լյարդը սկսում է փոքրանալ, մակերեսը հանգույցների պատճառով դառնում է անհարթ (լյարդի այս վիճակը համարվում է ցիռոզի սկսման նախաշրջանը)։
Մանրադիտակային հետազոտությամբ` խրոնիկական հեպատիտի ժամանակ լյարդի բլթակային կառուցվածքը պահպանված է, երբ դիտվում է հեպատոցիտի թույլ արտահայտված վակուոլային, հիդրոպիկ, հատիկավոր, հազվադեպ նաև ճարպային դիստրոֆիա։ Ինֆիլտրատիվ խրոնիկական հեպատիտի ժամանակ դռներակային դաշտերը օջախային բնույթի չափավոր կարմրած են։ Խրոնիկական հեպատիտի ախտաբանական անատոմիական փոփոխությունները կապված են լյարդի վրա թունային գործոնի ազդեցության ինտենսիվության և տևողության հետ, կարող են երկար ժամանակ կայուն բնույթ ունենալ, հետաճել կամ զարգանալ։